Παιδικός Διαγωνισμός Τραγουδιού Eurovision 2016

Τοποθεσία

Κατά τη διάρκεια μιας συνέντευξης τύπου στις 21 Νοεμβρίου, εκπρόσωπος της EBU δήλωσε ότι έχουν ξεκινήσει οι απαραίτητες διαδικασίες για το ποιος θα φιλοξενήσει την Διαγωνισμό Παιδικού Τραγουδιού Eurovision 2016. Στις 13 Απριλίου 2016, επιβεβαιώθηκε ότι η Μάλτα θα διοργανώσει τον διαγωνισμό, όπου θα είναι και η δεύτερη φορά που θα το κάνει. Ο 14ος Διαγωνισμός θα γίνει στο Mediterranean Conference Centre, στο κέντρο της μαλτέζικης πρωτεύουσας, τη Βαλέτα. Το Mediterranean Conference Centre έχει φιλοξενήσει τους εθνικούς τελικούς της χώρας για την Eurovision, τον εθνικό τελικό για την Junior Eurovision το 2015 και θα φιλοξενήσει το Eurovision Young Dancers 2017.

Απόλυση του εκτελεστικού επόπτη

Στον Δεκέμβριο του 2015 ανακοινώθηκε ότι απολύθηκε ο τότε εκτελεστικός επόπτης της Junior Eurovision, Vladislav Yakovlev, από την EBU. Ο Yakovlev άφησε τον ρόλο του μετά από τρείς συνεχόμενους διαγωνισμούς (2013, 2014 και 2015) και αντικαταστάθηκε από τον Γιον Όλα Σαντ ο οποίος είναι εκτελεστικός επόπτης του Διαγωνισμού Τραγουδιού Eurovision από το 2011.

Ψηφοφορία

Κατά την διάρκεια της συνέντευξης τύπου για τη Junior Eurovision 2016 στη Στοκχόλμη, ανακοινώθηκε ότι η μορφή της ψηφοφορίας θα αλλάξει το 2016. Σε αντίθεση με τα προηγούμενα χρόνια όποι οι βαθμοί δίνονταν με έναν συνδιασμό 50% το κοινό και 50% οι κριτικές επιτροπές, από το 2016 το αποτέλεσμα θα εξαρτηθεί από το συνδιασμό του 50% των επαγγελματικών κριτικών επιτροπών και του 50% των παιδικών κριτικών επιτροπών. Έτσι, κάθε χώρα θα απονέμει δύο σετ των 12, 10, 8-1 βαθμών, ένα σετ απο κάθε επιτροπή. Οι βαθμοί των ενήλικων/επαγγελματικών κριτικών επιτροπών της κάθε χώρας θα ανακοινωθούν από έναν εκπρόσωπο όπου εκείνη τη βραδιά θα είναι στη Μάλτα , ενώ οι βαθμοί των παιδικών επιτροπών από όλες τις χώρες θα εμφανιστούν αυτόματα στην οθώνη. Στις 3 Νοεμβρίου, ανακοινώθηκε από την EBU ότι στην ψηφοφορία θα προστεθεί και μία 3μελής ειδική κριτική επιτροπή, όπου κάθε μέλος αυτής της επιτροπής θα βαθμολογεί τις συμμετέχουσες χώρες δίνοντας ο καθένας τους 12, 10 , 8-1 βαθμούς. Έτσι οι βαθμολογίες τους θα προστεθούν μαζί με τις βαθμολογίες των χωρών.

Ειδική Κριτική Επιτροπή

Στις 3 Νοεμβρίου η EBU ανακοίνωσε ότι θα υπάρξει και μια ειδική κριτική επιτροπή, η οποία θα αποτελείται από 3 μέλη . Τα μέλη του είναι ο Mads Grimstad από την Universal Music (Δανία), ο Christer Bjorkman (Σουηδία παραγωγός του Melodifestivalen και του Διαγωνισμού Τραγουδιού της Eurovision 2016 και το τρίτο μέλος είναι οι Jedward (Ιρλανδία) οι οποίοι εκπροσώπησαν την Ιρλανδία στην Eurovision το 2011 και το 2012 (θα είναι ως ένα μέλος).

Παρουσιαστές

Στις 27 Οκτωβρίου η ραδιοτηλεόραση της Μάλτας ανακοίνωσε ότι ο Ben Camille και η Valerie Vella θα παρουσιάσουν το σόου, ενώ η Taryn Mamo Cefai θα παρουσιάσει την τελετή έναρξης στις 14 Νοεμβρίου και η Larissa Bonaci θα είναι την ίδια μέρα παρουσιάστρια στο κόκκινο χαλί.

Εμφανίσεις κατά τη διάρκεια του σόου

Στις 3 Νοεμβρίου ανακοινώθηκε ότι η περσινή νικήτρια της Junior Eurovision, Destiny Chukunyere, θα είναι μέρος του σόου και θα ερμηνεύσει το περσινό νικητήριο τραγούδι της "Not My Soul" και το νέο τραγούδι της "Fast Life (Ladidadi)". Επίσης η Poli Genova, η οποία εκπροσώπησε την Βουλγαρία στην Eurovision το 2011 & το 2016 και παρουσιάστρια της Junior Eurovision το 2015, θα είναι και αυτή μέρος του σόου και θα ερμηνεύσει το τραγούδι της "If Love Was A Crime". Επίσης, ανακοινώθηκε ότι οι Jedward θα εμφανιστούν στο σόου κα θα ερμηνεύσουν το τραγούδι "Hologram"